Huset den Euwe

Huset den Euwe 	Huset den Euwe
 	
 	
Officielt navn: 	Forenede Østerlandske Kompagni (Vereenigde Oosterlandsche Compagnie (VOC))
Hovedkvarter: 	Draakengracht 19-23, Handelaarmarkt
Driftsområde: 	Cathay, Rajastan, Yi Ti, Saracenien, Sasanien, Cipangu
Produkter: 	Juveler, krydderier, silke, porcelæn, te, jade, glasvarer, parfume, tæpper, bøger, alkymistiske ingredienser, laboratorieudstyr, orientalsk kunst, kalligrafi
Residens: 	Draakengracht 17, Handelaarmarkt
Nøglepersoner: 	Karl den Euwe, Egmond den Euwe, Josephus “Joop” den Euwe, Cornelius den Euwe d.y., Madame Yu, Wang Hongyan, Klaas den Euwe, Cao Cao
Indtræden blandt de 10:	249 5E
Første direktor: 	Cornelius den Euwe, d.æ.
Huset den Euwe (VOC) er et de 10 magtfulde handelskarteller, der dominerer bystaten Marienburgs Direktorat. Huset, der ledes af den 59-årige Karl den Euwe, er det mindste af de 10 og har gjort deres formue ved at handle i juveler, sjældne metaller, orientalske luksusvarer og sjældne alkymistiske ingredienser. Fra deres befæstede og tungt bevogtede kontorer i Handelaarmarkt køber og sælger familien diamanter, guld, rubiner, jade, krydderier foruden pulvere og eliksirer af okkult karakter og en enorm formue passerer gennem deres skatkamre hvert eneste år. Selvom det er et specialiseret hus med en smal portefølje har deres forretninger givet dem vigtige kontakter og indflydelse hos magtfulde personer over hele kontinentet. Ingen af disse er mere sande end den strålende og ekstravagante fyrstinde Emmanuelle von Leibniz af Nuln, der kun køber sine diamanter gennem Marienburg. Huset er ikke kun populært blandt aristokrater, der køber og sælger guld og juveler som var det søde sager, men også blandt magikere og alkymister, der kun kan udføre deres eksperimenter ved brug af den Euwes ingredienser.
Familien har også residens i Handelaarmarkt ved Draakengracht overfor det orientalske kvarter. Som mange andre af byens rigeste huse har familien en privat, muromkranset kanal for dens både. Dekorationen af denne reflekterer i høj grad den Euwe-familiens orientalske interesser: Pile- og kirsebærtræer står ved vandet og små statuer af orientalske guddomme står vagt ved deres pladser på fortøjringspælene. Fåmælte sindiske og cathanesiske tjenestefolk betjener i al stilfærdighed husholdningen. Den harmoniske og fredfyldte ejendom er en sælsom, men velkommen forandring fra den omkringliggende bys larm og trængsel.
Husets symbol er en jadegrøn drage på en hvid baggrund. Karls arving er den 32-årige Egmond den Euwe - hans søn med sin mangeårige cathanesiske hustru, Madame Yu.
Category:Marienburg
Category:Den Gamle Verden
Category:Selskaber
Category:De 10